- Hindi News
- National
- आंगनबाड़ी केंद्र अब होंगे आंगनबाड़ी पाठशाला बच्चों की उम्र के अनुसार मिलेंगी नई किताबें
आंगनबाड़ी केंद्र अब होंगे आंगनबाड़ी पाठशाला बच्चों की उम्र के अनुसार मिलेंगी नई किताबें
राजसमंद। कलेक्ट्रेट सभागार में बैठक में उपस्थित कर्मचारी आंगनबाड़ी कार्यकर्ता।
भास्कर न्यूज| राजसमंद
कलेक्ट्रेटसभागार में समेकित बाल विकास सेवाएं विभाग के जिला स्तरीय एक दिवसीय कन्वर्जेंस कार्यशाला में बुधवार को कलेक्टर अर्चना सिंह ने विभागीय अधिकारियों से कहा है कि जिले में महिला एवं बाल विकास द्वारा संचालित आंगनवाड़ी केन्द्रों के प्रभावी संचालन में चिकित्सा एवं शिक्षा विभाग आपस में स्नेहभाव एवं समन्वय से अपने दायित्वों का निर्वहन करें। कलेक्टर ने चिकित्सा विभाग के अधिकारियों को निर्देश दिए कि वे आंगनवाड़ी केन्द्र में आने वाले बालकों को शतप्रतिशत टीकाकरण हो इसके लिए एएनएम को पाबंद करें तथा सेक्टर बैठकों में समस्याओं का निदान करें। सभी बालकों का सही वजन, गुणवतायुक्त पोषाहार मिले यह आवश्यक है। इसी के साथ उन्हें निर्धारित शैक्षिक गतिविधियों से भी लाभान्वित करें। उन्होंनें निर्देश दिए कि आंगनवाड़ी पाठशाला निर्धारित समय पर खुले यह आवश्यक है।
कार्यशाला में अतिरिक्त मुख्य कार्यकारी अधिकारी रौनक बैरागी ने ग्रामीण विकास के तहत आंगनवाड़ी केन्द्रों की भूमिका पर संक्षिप्त जानकारी के साथ आवश्यक निर्देश दिए। कार्यशाला में जानकारी दी गई कि आंगनवाड़ी केन्द्रों का अब नया नाम आंगनवाड़ी पाठशाला रखा गया है। इसमें बच्चों के लिए निर्धारित उम्र के अनुसार किलकारी, उमंग एवं तरंग नाम की किताबें दी जाएगी।
कार्यशाला में आंगनवाड़ी पाठशालाओं के तहत सहायिका, महिला पर्यवेक्षकों, आशा सहयोगिनियों एवं एएनएम के तालमेल एवं प्रभावी पर्यवेक्षण पर जोर दिया गया। इसी के साथ आंगनवाड़ी के संचालन के लिए विद्यालय के कमरों, भवनों आदि की व्यवस्था के अलावा भामाशाहों के माध्यम से आंगनवाड़ी पाठशाला में बालकों के खिलौने आदि साधन सुविधाओं को जुटाने पर भी चर्चा की गई।
कार्यशाला में उप निदेशक महिला एवं बाल विकास विभाग इंदराम मेघवंशी ने विभागीय समीक्षा की एवं महिला पर्यवेक्षकों को आवश्यक निर्देश दिए। इस मौके पर उप मुख्य चिकित्सा एवं स्वास्थ्य अधिकारी डॉ. इकरामुद्दीन चूड़ीगर, जिला शिक्षा अधिकारी प्रारंभिक शिक्षा युगल बिहारी दाधीच, महिला एवं बाल विकास अधिकारी, महिला पर्यवेक्षक मौजूद थे।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva